Del sistema d'Inspecció de Treball i Seguretat Social, de les seves funcions i àmbit
Definició i objecte del sistema d'Inspecció de Treball i Seguretat Social
Dels funcionaris que integren el sistema d'Inspecció de Treball i Seguretat Social
De les funcions, facultats i deures
Àmbit d'actuació de la Inspecció de Treball i Seguretat Social
Facultats dels inspectors de Treball i Seguretat Social per a l'exercici de les seves competències
Unitat de funció, autonomia tècnica, especialització i caràcter d'autoritat competent dels inspectors de Treball i Seguretat Social
Mesures derivades de l'activitat inspectora
De les funcions dels subinspectors d'ocupació i Seguretat Social
Auxili i col·laboració amb la Inspecció de Treball i Seguretat Social
Col·laboració de la Inspecció de Treball i Seguretat Social
De la col·laboració amb els funcionaris del sistema d'Inspecció de Treball i Seguretat Social
De les actuacions de la Inspecció de Treball i Seguretat Social
Iniciació de les actuacions de la Inspecció de Treball i Seguretat Social
Modalitats i documentació de l'actuació inspectora
Organització del sistema d'Inspecció de Treball i Seguretat Social
Òrgans de participació i col·laboració de les administracions públiques
La Conferència Sectorial d'Assumptes Laborals
Acords bilaterals i comissions territorials en matèria de la Inspecció de Treball i Seguretat Social
L'Autoritat Central de la Inspecció de Treball i Seguretat Social
Estructura funcional i territorial de la Inspecció de Treball i Seguretat Social
Ingrés i règim de funcionaris a la Inspecció de Treball i Seguretat Social
Relacions entre les administracions públiques
Integració dels controladors laborals al cos de subinspectors d'ocupació i Seguretat Social
Alta Inspecció de l'Estat en l'ordre social
Presumpció de certesa de les comprovacions inspectores i principis del procediment sancionador i liquidador
Adequació d'altres normes de rang legal
Competències legislatives de les comunitats autònomes
Transferència de funcionaris de la Inspecció de Treball i Seguretat Social
Tauler d'edictes de la Inspecció de Treball i Seguretat Social
L'actuació de la Inspecció de Treball i Seguretat Social s'ha de desenvolupar mitjançant una visita als centres o llocs de treball, sense necessitat d'avís previ; mitjançant requeriment de compareixença davant el funcionari actuant de qui hi resulti obligat, aportant la documentació que s'assenyali en cada cas, o per efectuar els aclariments pertinents; en virtut d'un expedient administratiu quan el contingut de la seva actuació permeti iniciar i finalitzar aquella.
Les visites d'inspecció, les poden realitzar un o diversos funcionaris i es poden estendre durant el temps que sigui necessari.
Igualment, la Inspecció de Treball i Seguretat Social pot actuar mitjançant la comprovació de dades o antecedents que constin en les administracions públiques.
A aquest efecte, pot valorar les dades o antecedents que li subministrin altres administracions públiques de la Unió Europea.
Quan iniciada la visita d'inspecció no sigui possible la seva prossecució i finalització perquè el subjecte inspeccionat no aporta els antecedents o els documents sol·licitats, l'actuació ha de prosseguir en virtut de requeriment per a la seva aportació en la forma que indica l'apartat anterior.
Les actuacions de comprovació no s'han de dilatar per un espai de més de nou mesos llevat que la dilació sigui imputable al subjecte inspeccionat o a les persones dependents d'aquest.
No obstant això, es pot ampliar, amb l'abast i requisits establerts reglamentàriament, per un altre període que no pot excedir els nou mesos, quan concorrin les circumstàncies següents:
a ) Quan les activitats d'inspecció revesteixin una dificultat i complexitat especials.
S'entén que es produeix atenent el volum d'operacions de la persona o de l'entitat, per la dispersió geogràfica de les seves activitats, i en els altres casos que indiqui una norma reglamentària.
b ) Quan en el transcurs d'aquestes es descobreixi que el subjecte inspeccionat ha obstruït o ocultat a l'òrgan inspector alguna de les seves activitats o de les persones que les desenvolupin.
c ) Quan l'actuació inspectora requereixi cooperació administrativa internacional.
Així mateix, no es poden interrompre per més de cinc mesos, llevat que la interrupció sigui causada pel subjecte inspeccionat o persones que en depenen.
Les comprovacions efectuades en una actuació inspectora tenen el caràcter d'antecedent per a les successives.
Per al còmput dels terminis que assenyala aquest article, en cap cas es considera inclòs el temps transcorregut durant el termini concedit al subjecte obligat en els casos que es formulin requeriments de correcció d'incompliments previs per part de l'òrgan inspector.
L'autoritat central de la Inspecció de Treball i Seguretat Social ha de posar a disposició de les empreses, d'ofici i sense necessitat de sol·licitud d'alta, un llibre de visites electrònic per a cadascun dels seus centres de treball, en el qual els funcionaris actuants, amb motiu de cada visita als centres de treball o comprovació per compareixença del subjecte inspeccionat en dependències públiques que realitzin, han d'estendre diligència sobre l'actuació.
Mitjançant ordre del Ministeri d'Ocupació i Seguretat Social, s'han de determinar els fets i els actes que s'han d'incorporar al Llibre de Visites electrònic, com també els obligats, la forma de remissió a aquests i els sistemes de verificació electrònica de la seva integritat.
Així mateix, s'han d'establir els casos en què s'exceptuen de portar el Llibre de Visites electrònic, el mitjà substitutiu i el règim transitori aplicable d'aquesta mesura.